Štev.: 900-73/2014-3

Datum: 31.3.2014

# Z A P I S N I K

26. seje Sveta Četrtne skupnosti Golovec, ki je bila v četrtek 27.3.2014 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Marjeta Burger, Aleš Dakić, Anton Kastelic, Aleš Kužnik, Igor Pigac, Zina Rodman

**OSTALI PRISOTNI**: David Polutnik, vodja ODGP, MU, MOL, Katja Osolin in Milena Rataj, ORN, MU, MOL, Nataša Šušteršič, VO-KA d.o.o., Marjan Lenarčič, Tomaž Blaž, Klemen Milovanovič, LUZ, predstavnika podjetja Hidroinženiring d.o.o., Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **9** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

Predlagam naslednji **DNEVNI RED**:

1. Izgradnja kanalizacije na območju Hrušice in rekonstrukcija Litijske ceste – terminski načrt oz. pričetek izgradnje
2. Potrditev zapisnika 25. seje sveta Četrtne skupnosti Golovec
3. Pobude in predlogi članov sveta in občanov ČS Golovec
4. Predstavitev vsebine prireditve Dan športa in Dan ČS Golovec in določitev datuma izvedbe prireditev
5. Razno

Navzočih je bilo 9 članov sveta.

Opredeljenih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**IZGRADNJA KANALIZACIJE NA OBMOČJU HRUŠICE IN REKONSTRUKCIJA LITIJSKE CESTE – TERMINSKI NAČRT OZ. PRIČETEK IZGRADNJE**

Predsednik Sveta ČS Golovec MOL g. Aleš Dakić je pozdravil prisotne in se jim zahvalil za udeležbo. Besedo je predal vodji OGDP MOL g. Davidu Polutniku, ki je prisotne seznanil:

* da je v proračunu MOL za leto 2014 v NRP odprta postavka in zagotovljena sredstva za pričetek gradnje kanalizacije,
* da gre v sklopu projekta za ureditev celotnega območja med Pesarsko cesto in vzhodno obvoznico ter Ljubljanico in Golovcem z ureditvijo cest, vodovoda, plinovoda (manjkajoči del), telekomunikacij,

Izdelavo projekta za ureditev cest in cestnega prometa je v pristojnosti LUZ-a, projekt za izgradnjo kanalizacije in obnovo vodovoda pa v pristojnosti podjetja Hidroinženiring d.o.o..

Predstavnik LUZ-a g. Lenarčič je predstavil grafični načrt obnove cest, ki obsega tri faze:

1. faza

* priključitev celega območja na kanalizacijsko omrežje in ureditev vodovoda (pričetek junij 2014, predviden zaključek konec leta 2014);

1. faza

* obnova večjega dela Litijske ceste s priključki in ureditvijo križišč s Fužinsko cesto, cesto v Kostanj, pot na Breje, s Gramozno potjo (pričetek leta 2015)

1. faza

* ureditev krožišča na Chengdujski cesti ter povezava z Litijsko cesto

Projekt je zastavljen tako, da se PZI odvija na območju zemljišč, ki so v lasti MOL. Za nekatera zemljišč izven cestišč pa bo potreben odkup le-teh. Katastrski elaborat je že izdelan.

Besedo je prevzel g. Tomaž Blaž, ki je omenil, da projekt vključuje obnove cca 7 km cest in pripadajoče infrastrukture.

Načrt obnova Litijske ceste obsega ureditev dveh pasov v širini 3, 25 m, ureditev kolesarske steze v ravnini z voziščem in pločnik na vsaki strani cestišča. Ostale priključne ceste bodo imele pločnik samo na eni strani. Obnova Hruševske ceste obsega minimalne ureditve zaradi težav s parcelami, ki niso v lasti MOL, načrtovano pa je tudi podaljšanje Hruševske do Dobrunjske ceste s postavitvijo mostu čez Bizoviški potok, za kar je potrebno odkupiti zemljišča.

Predstavnik podjetja Hidroinženiring d.o.o. je prisotne seznanil z načrtom priključitve na kanalizacijsko omrežje, istočasno je smiselna tudi obnova vodovoda.

Član Sveta g. Igor Pigac je imel pripombo glede ureditve Litijske ceste, saj meni, da je potrebno urediti cesto kot štiripasovnico. V odgovor in pojasnilo so predstavniki LUZ-a in vodja OGDP odgovorili, da bi bilo za tako ureditev potrebno odkupiti velik del zemljišč, kar bi časovno podaljšalo samo izvedbo izgradnje na 3 leta, prav tako dnevna obremenitev ceste znaša 14.000-15.000 vozil kar zadostuje kriterijem za dvopasovno cesto.

Podpredsednica Sveta ga. Zinka Breskvar je prisotne predstavnike ORN vprašala kako daleč je postopek dokončanja pločnika na Poti v Bizovik. Predstavnici ORN sta odgovorili, da se z lastnikom zemljišča še vedno dogovarjajo za dokončen odkup. V primeru, da to ne bo mogoče, bo podan predlog za razlastitev.

Član Sveta g. Robert Anžič je predlagal ustrezno ureditev makadamske površine v parkirišče za stanovalce nasproti trgovine Lidl.

Predsednik Sveta je pripomnil, da si Svet ČS Golovec ne želi, da se zaradi postopkov z odkupi zemljišč s projektom odlaša ter ponudil pomoč in sodelovanje ČS Golovec pri odkupu in pogovori z lastniki zemljišč.

Prav tako je poudaril, da bi bilo potrebno s projektom seznaniti tudi občane s čimer se je strinjal tudi vodja OGDP, MU, MOL in povedal, da lahko srečanje z občani organiziramo, ko bo izbran izvajalec del.

Na podlagi diskusije so prisotni sprejeli

**SKLEP 1/26:**

**Svet ČS Golovec MOL predlaga pobudo za ureditev makadamske površine v parkirišče za stanovalce pri trgovini Lidl.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**SKLEP 2/26:**

**Svet ČS Golovec MOL predlaga, da se istočasno z izgradnjo kanalizacije in ureditvijo cest začne postopek izgradnje povezave Hruševske ceste z Dobrunjsko cesto.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**SKLEP 3/26:**

**Svet ČS Golovec MOL predlaga, da se istočasno z izgradnjo kanalizacije in ureditvijo cest začne postopek izgradnje pločnika na Hruševski cesti od Ceste v Kostanj proti Bizoviku.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**SKLEP 4/26:**

**Svet ČS Golovec MOL bo, ko bo izbran izvajalec, skupaj s predstavniki OGDP, MU, MOL, ORN , MU, MOL, LUZ-a, podjetja VO-KA d.o.o. in podjetja Hidroinženiring d.o.o. organiziral predstavitev projekta za občane, kjer jih bodo seznanil s celotno izvedbo.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 2**

**POTRDITEV ZAPISNIKA 25. REDNE SEJE SVETA ČETRTNE SKUPNOSTI GOLOVEC**

Gradivo zapisnika 25. redne seje so člani sveta prejeli z vabilom za sejo.

Na predlog zapisnika ni bilo pripomb in predsednik Sveta je dal na glasovanje

**SKLEP 5/26:**

**Svet Četrtne skupnosti Golovec MOL potrjuje zapisnik 25. redne seje sveta Četrtne skupnosti Golovec**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 3**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobude občana glede izgradnje parkirišča na travnati površini pri križišču med Kajuhovo in Litijsko cesto**

Občan je na sedež ČS Golovec MOL glede na  povečano število avtomobilov (stanovanjski bloki na Steletovi št. 2,4,6,8,10) in neurejeno parkiranje na tej lokaciji, podal pobudo za izgradnjo parkirišča na travnati površini na križišču  med Kajuhovo in Litijsko cesto (kjer se trenutno nahajajo reklamni panoji).  Parkirna površina bi zadoščala trenutnim potrebam večine stanovalcev. Meni, da ta investicija ni tako velika in bi pa obenem močno pripomogla k zadovoljstvu in predvsem varnosti stanovalcev.

Svet ČS Golovec MOL je sprejel:

**SKLEP 6/26:**

**Svet ČS Golovec MOL je pobudo vzel na znanje in jo tudi obravnaval ter sprejel, da se z izgradnjo parkirišča na travnati površini ne strinja, saj bi se za samo izgradnjo uničila zelenica, prav tako menijo, da je parkirnih prostorov dovolj na razpolago, predvsem v garažah.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**Pobuda za odkup zemljišča na površini rugby igrišča**

Predsednik Sveta ČS Golovec MOL je predstavil pobudo, da se na pristojne službe MOL naslovi pobuda o odkupu zemljišča na površini rugby igrišča (št. parcele 235, k.o. Štepanja vas), saj bi s tem celotno igrišče postalo lastništvo MOL.

Svet ČS Golovec MOL je sprejel

**SKLEP 7/26**

**Na pristojne službe MOL se naslovi pobuda za odkup zemljišča na površini rugby igrišča, saj bi s tem igrišče v celoti postalo lastništvo MOL-a.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**Pobude članov sveta**

Člani Sveta ČS Golovec so podali pobude:

* namestitev košev za smeti in vrečk za pse na območju ČS Golovec;
* obvestiti oziroma podati prijavo inšpektoratu RS za kmetijstvo in okolje o ekološko spornem odlagališču nevarnih odpadkov za Litijsko 69-81;
* sanacija poškodovanega jaška na avtobusni postaji pri Steletovi;
* sanaciji luknje v asfaltu, na pločniku, pri Litijski 26;
* obvestiti inšpektorat MOL o neupravičeni razširitvi prostora namenjenega spomeniku pri Scania baru.

Na podlagi pobud bo Četrtna skupnost Golovec na pristojne službe MOL in preko portala GISMOL podala pobude o ureditvi in sanaciji omenjenih pobud.

**AD 4**

**PREDSTAVITEV VSEBINE PRIREDITVE DAN ŠPORTA IN DAN ČS GOLOVEC IN DOLOČITEV DATUMA IZVEDBE PRIREDITEV**

Predsednik Sveta ČS Golovec MOL je članom Sveta predlagal datum izvedbe Dneva ČS Golovec. Predlagani datum je 14. maj 2014.

Prav tako je na podlagi predloga Komisije za šport predlagal, da se Dan športa ČS Golovec odvija 17. maja 2014.

Člani Sveta ČS Golovec MOL so se s predlaganimi datumi strinjali.

Člani Sveta ČS Golovec so tudi na predlog Predsednika Sveta sklenili, da se čistilna akcija na območju ČS Golovec odvija v soboto 12.4.2014.

Svet ČS Golovec MOL je sprejel

**SKLEP 8/26**

**Datum izvedbe Dan ČS Golovec se bo odvijal 14. maja 2014, Dan športa ČS Golovec se bo odvijal 17. maja 2014.**

**Datum izvedbe čistilne akcije na območju ČS Golovec je 12.4.2014.**

Navzočih je bilo 9 članov sveta.

Opredeljenih je bilo 9 članov sveta.

Za predlagani sklep je glasovalo 9 članov sveta.

**Sklep je bil sprejet.**

**AD 5**

**RAZNO**

Predsednik Sveta ČS Golovec je Svet ČS Golovec seznanil z vsebino sestanka, ki je potekal dne 12.3.2014 na sedežu ČS in na katerega so bili povabljeni predstavniki društev na območju ČS Golovec. Tema sestanka se je nanašala na projekt izgradnje večnamenskega centra Golovec, kjer bi društva na območju ČS imela prostore za svoje aktivnosti. Predstavniki društev so se seznanili z dvema idejnima zasnovima projekta in podali svoja mnenja in predloge, katera pa bodo dodelali še na naslednjem sestanku. Na podlagi dodanih in predlaganih mnenj se bodo le-ta na sestanku predstavila podžupanu prof. Koželju.

Prav tako je Predsednik Sveta predstavil idejo o ureditvi zelenic med bloki v Štepanjskem naselju in sicer, da bi se zelenice uredile kot tematski parki, katere bi uredila krajinska arhitektka. V projekt bi vključili tudi občane, društva in predstavnike Biotehniške fakultete.

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec

**S tem je bil dnevni red izčrpan in seja se je zaključila ob 19.00 uri.**